Archie Casely-Hayford

Archibald "Archie" Casely-Hayford (1898 – 20 August 1977) be British-trained Ghanaian barrister plus politician wey play role inside nationalist politics for de former Gold Coast (now Ghana). After he join de Convention People's Party (CPP), he win de Municipal Member seat for Kumasi insyd 1951, den Kwame Nkrumah appoint am as Minister of Agriculture and Natural Resources under de First Republic ein government."The men who flanked Nkrumah on Independence eve", National Commission on Culture, 14 April 2007. Archived 9 November 2018 at the Wayback Machine. When Ghana gain independence on 6 March 1957, Casely-Hayford dey stand on de podium side by side Nkrumah, plus other key figures like Kojo Botsio, Komla Agbeli Gbedemah, Nathaniel Azarco Welbeck, den Krobo Edusei.

 Biography 

 Early years den education 
Archie Casely-Hayford born for Axim insyd Gold Coast to Beatrice Madelene (née Pinnock) den Joseph Ephraim Casely Hayford, wey be respected pan-Africanist. He get ein education for Mfantsipim School, Cape Coast, den later go Britain go learn for Dulwich College, London. From there, he study Law plus Economics for Clare College, University of Cambridge, where he get ein MA degree.Casely-Hayford, A., Makers of Modern Africa: Profiles in History, London: Africa Journal Ltd for Africa Books Ltd, 1981, p. 125.

Before he lef London, he marry Esther (Essie) Smith for May 1921.Certificate MX 369065, General Register Office, London.

When he return to de Gold Coast, he practise law from 1921 go 1936. He join de Sekondi Town Council for 1926, den for 1936 he become district magistrate. By 1948, he rise to senior district magistrate before he go back to private legal practice.

 National politics 
As he enter nationalist politics, Archie Casely-Hayford join Kwame Nkrumah ein Convention People's Party (CPP). Before de 1951 elections, he serve as defence counsel for Nkrumah plus other CPP leaders. Dis act make people start dey call am "Defender of the Verandah Boys". Insyd Nkrumah ein first government, Casely-Hayford get appoint as Minister of Agriculture and Natural Resources for 1951. Later on, he become Minister of Communications, den for 1954, he get promote again to be Minister for the Interior.

 Honours 
Casely-Hayford receive honour from Ghana wey be de Grand Medal, den from Britain he get de Queen ein Coronation Medal.

 Death den family 
By de time he die for Ridge Hospital, Accra, on 20 August 1977, he be de Chancellor of de University of Cape Coast. Before ein death, he too serve as de head of de wider Casely-Hayford family. Ein eldest son, Beattie Casely-Hayford, be de first director of de Ghana Arts Council. Anoda son, Louis Casely-Hayford, be chartered engineer wey serve as CEO for de Volta River Authority. Ein youngest son, Michael Casely-Hayford, be media consultant. Ein daughter, Desiree, dey live for Australia as of 2013.

 References 

External links
 Marc Woons, "Inspiring Visit to Kwame Nkrumah Memorial Park" – includes Independence Day photograph.

Category:1898 births
Category:1977 deaths
Category:Ghanaians
Category:Human
Archie
Category:20th-century Ghanaian lawyers
Category:Agriculture ministers of Ghana
Category:Alumni of Clare College, Cambridge
Category:Communications ministers of Ghana
Category:Convention People's Party (Ghana) politicians
Category:Fante people
Category:Ghanaian Methodists
Category:Ghanaian MPs 1951–1954
Category:Ghanaian MPs 1954–1956
Category:Ghanaian MPs 1956–1965
Category:Ghanaian people of English descent
Category:Ghanaian people of Irish descent
Category:Ministers for de interior of Ghana
Category:Mfantsipim School alumni
Category:People educated at Dulwich College
Category:Politicians wey komot Western Region (Ghana)